Eksoplaneetta
Eksoplaneetta on aurinkokuntamme ulkopuolella sijaitseva eli ekstrasolaarinen planeetta. Ensimmäinen varmistettu eksoplaneetta löydettiin vuonna 1992, ja toukokuussa 2016 löydettyjen planeettojen määrä oli jo 3 300. Lisäksi Nasan Kepler-avaruusteleskooppi on havainnut yli 4 700 eksoplaneettaehdokasta, jotka odottavat lisähavaintoja ennen löytöjen varmistamista.
CoRoT-1b
CoRoT-1b (entinen nimitys CoRoT-Exo-1b) on eksoplaneetta, joka löydettiin 1. toukokuuta 2007. Se oli ensimmäinen Ranskan ja Euroopan avaruusjärjestöjen CoRoT-satelliittia käyttäen löydetty planeetta. Planeetta kiertää G-tyypin pääsarjan tähteä, CoRoT-1:tä, noin 1 500 valovuoden päässä Maasta.